Diari Oficial de la Generalitat Valenciana


Sumari del DOGV 3475, del 16-04-1999 (1999/2844)

RESOLUCIÓ de 22 de març de 1999, de la Subsecretaria del Secretariat del Govern i Relacions amb les Corts de la Conselleria de Presidència de la Generalitat Valenciana, per la qual es disposa la publicació del Conveni de col·laboració entre la Conselleria d'Agricultura, Pesca i Alimentació de la Generalitat Valenciana i la Universitat Internacional Menéndez Pelayo per a la realització del curs «La ramaderia valenciana en el segle XXI».
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3475

Data del DOGV
:   16-04-1999

Secció del DOGV
:   III. CONVENIS I ACTES - A) CONVENIS INTERADMINISTRATIUS

Número del document
:   1999/2844


Data del document
:   22-03-1999

Organisme emissor
:   Conselleria de Presidència

Tipus de document
:   Resolució

Descriptors 

:   * reciclatge professional
    * ramat
    * cooperació administrativa
    * formació en el lloc de treball
    * universitat

RESOLUCIÓ de 22 de març de 1999, de la Subsecretaria del Secretariat del Govern i Relacions amb les Corts de la Conselleria de Presidència de la Generalitat Valenciana, per la qual es disposa la publicació del Conveni de col·laboració entre la Conselleria d'Agricultura, Pesca i Alimentació de la Generalitat Valenciana i la Universitat Internacional Menéndez Pelayo per a la realització del curs «La ramaderia valenciana en el segle XXI». [1999/X2844]
  
Subscrit, després de la tramitació prèvia reglamentària, entre la Conselleria d'Agricultura, Pesca i Alimentació de la Generalitat Valenciana i la Universitat Internacional Menéndez Pelayo, el 26 de gener de 1999, un conveni de col·laboració per a la realització del curs «La ramaderia valenciana en el segle XXI», i en compliment del que estableix l'article 8.2 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, cal publicar en el Diari Oficial de la Generalitat Valenciana l'esmentat conveni, que ha quedat inscrit en el Registre de Convenis amb el número 0216/99, i que figura com a annex d'aquesta resolució.
  
València, 22 de març de 1999.- La subsecretària del Secretariat del Govern i Relacions amb les Corts: Catalina Escuín Palop.
  
Conveni de col·laboració entre la Conselleria d'Agricultura, Pesca i Alimentació de la Generalitat Valenciana i la Universitat Internacional Menéndez Pelayo per a la realització del curs «La ramaderia valenciana en el segle XXI».
  
València, 26 de gener de 1999.
  
Reunits
  
D'una banda, el senyor Salvador Manuel Ortells Rosell, conseller d'Agricultura, Pesca i Alimentació de la Generalitat Valenciana, facultada per a aquest acte per l'acord del Govern Valencià de data 23 de desembre de 1998.
  
I, de l'altra banda, el senyor José Luis García Delgado, rector de la Universitat Internacional Menéndez Pelayo (d'ara endavant UIMP), en nom i en representació d'aquesta, d'acord amb les atribucions que té conferides per Reial Decret 1.920/1995, de 24 de novembre (BOE número 282, de 25 de novembre).
  
Exposen
  
Que es reconeixen mútuament capacitat jurídica suficient i subscriuen, en nom de les respectives entitats aquest conveni de col·laboració, i a l'efecte,
  
Acorden
  
Primer
  
L'organització conjunta i la celebració al Palau de Pineda, seu de la UIMP a València, en la setmana del 19 al 23 d'abril de 1999 del curs «La ramaderia valenciana en el segle XXI».
  
Segon
  
La UIMP es farà càrrec de la gestió tècnica del curs i, amb aquesta finalitat, aportarà la infraestructura necessària i el personal requerits.
  
Tercer
  
Independentment de la col·laboració tècnica, la Conselleria d'Agricultura, Pesca i Alimentació aportarà a la UIMP tres milions de pessetes (3.000.000 PTA), a càrrec de la línia pressupostària 2.068 del programa 711.10 de l'exercici de 1999. Aquesta quantitat s'ingressarà en el compte corrent número 5943268283 del Banc d'Espanya (codi de banc 9000), a l'Oficina Principal (codi d'agència 0001), al carrer d'Alcalá 50, de Madrid, a nom de la Universitat Internacional Menéndez Pelayo, Secció d'Organismes Autònoms.
  
De conformitat amb el que disposa l'Ordre de 26 de setembre de 1994, de la Conselleria d'Economia i Hisenda, sobre tramitació anticipada d'expedients de despesa, la concessió de les subvencions estarà condicionada a l'existència en els pressupostos de 1999 de crèdit adequat i suficient per a aquesta finalitat. Així mateix tots els actes dictats s'entendran condicionats al fet que, quan es dicte la resolució de concessió de les beques, subsistisquen les mateixes circumstàncies de fet i de dret existents en el moment en què es van produir aquells actes.
  
El lliurament del crèdit es farà de la manera següent:
  
El 40% de l' import de la subvenció a la firma del Conveni.
  
El 60% restant quan la UIMP presente la justificació d'haver contret una despesa equivalent al 100% de la subvenció, que no podrà ser més tard del 30 de maig de 1999.
  
Quart
  
La UIMP es compromet a concedir 30 matrícules gratuïtes a la Conselleria d'Agricultura, Pesca i Alimentació per a l'assistència del seu personal al curs. Els noms de les persones que disposaran d'aquestes matrícules seran facilitats pel Servei d'Estudis Agraris i Comunitaris d'aquesta conselleria.
  
Cinqué
  
La UIMP farà constar en el programa del curs i en la difusió que se'n faça en els mitjans de comunicació social, la col·laboració de la Conselleria d'Agricultura, Pesca i Alimentació.
  
Sisé
  
La UIMP lliurarà a la Conselleria d'Agricultura, Pesca i Alimentació la documentació del curs i farà constar en la seua memòria anual la col·laboració prestada.
  
Seté
  
La Conselleria d'Agricultura, Pesca i Alimentació podrà incloure en la documentació preparada per la UIMP per lliurar-la als alumnes i participants, aquells altres documents que considere d'interés per a aquests.
  
Vuité
  
Aquest conveni entrarà en vigor el mateix dia de la firma i finalitzarà quan ambdues institucions hagen complit allò que han acordat.
  
I perquè en quede constància, i als efectes oportuns, firmen aquest conveni, por exemplar triplicat, al lloc i en la data indicats en l'encapçalament.
  
El conseller d'Agricultura, Pesca i Alimentació, Salvador Manuel Ortells Rosell.